# Συντήρηση και καθαρισμός

- Αφαιρέστε την μπαταρία πριν από κάθε εργασία στο ηλεκτρικό εργαλείο (π.χ. συντήρηση, αλλαγή εξαρτήματος κ.λπ.) από το ηλεκτρικό εργαλείο. Σε περίπτωση αθέλητης ενεργοποίησης του διακόπτη On/Off υπάρχει κίνδυνος τραυματισμού.

- Να διατηρείτε το ηλεκτρικό εργαλείο και τις σχισμές αερισμού πάντοτε σε καθαρή κατά‌σταση για να μπορείτε να εργάζεσθε καλά και με ασφάλεια.

Καθαρίζετε και λαδώνετε το έμβολο (8) και τη φωλιά (9) κάθε 3 ώρες λειτουργίας.

Σε περίπτωση φθοράς να αλλάζετε έγκαιρα το έμβολο και τη φωλιά, επειδή έτσι τα κοφτερά εξαρτήματα έχουν καλύτερη κοπτική απόδοση και προστατεύουν το ηλεκτρικό εργαλείο.

Το έμβολο (8) και η φωλιά (9) δεν επιτρέπεται να επανατροχιστούν.

## Αλλαγή φωλιάς

Ξεβιδώστε τη ρικνωτή βίδα (11) από το στήριγμα της φωλιάς (7). Αφαιρέστε τη φωλιά (9).

Καθαρίστε ενδεχομένως το στήριγμα της φωλιάς (7). Τοποθετήστε μια νέα, καλά λαδωμένη φωλιά (9) στο στήριγμα της φωλιάς. Προσέξτε την κατεύθυνση της πλατιάς πλευράς.

Βιδώστε ξανά τη ρικνωτή βίδα (11) με τοποθετημένο λαστιχένιο δακτυλίδι (10). Σφίξτε τη βίδα με τη βοήθεια ενός κλειδιού εσωτερικού εξαγώνου αντίθετα στην αντίσταση του λαστιχένιου δακτυλιδιού (3−4 Nm).

## Αλλαγή εμβόλου

Λύστε τη βίδα (4) του στηρίγματος της φωλιάς και τραβήξτε το στήριγμα της φωλιάς (7) εντελώς έξω από το περίβλημα.

Σπρώξτε το έμβολο (8) στα πλάγια έξω από την υποδοχή και τραβήξτε το έξω προς τα κάτω.

Τοποθετήστε ένα νέο, καλά λαδωμένο έμβολο (8) στο αυλάκι της υποδοχής και ευθυγραμμίστε το έτσι, ώστε να είναι κεντραρισμένο.

Σπρώξτε πίσω το στήριγμα της φωλιάς (7) προσεκτικά πάνω από τη έμβολο ξανά στο περίβλημα. Γυρίστε το στήριγμα της φωλιάς ανάλογα με την επιθυμητή κατεύθυνση κοπής σε μια από τις τρεις δυνατές θέσεις. Σφίξτε τη βίδα (4) του στηρίγματος της φωλιάς σταθερά.