# Údržba a čistenie

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

- Elektrické náradie a jeho vetracie štrbiny udržiavajte vždy v čistote, aby ste mohli pracovať dobre a bezpečne.

Razník (8) a matricu (9) vyčistite a naolejujte každé 3 prevádzkové hodiny.

V prípade opotrebovania zavčasu vymeňte razník aj matricu, pretože len ostré nástroje zabezpečujú dobrý rezací výkon a šetria ručné elektrické náradie.

Razník (8) a matrica (9) sa nesmú dodatočne brúsiť.

## Výmena matrice

Vyskrutkujte ryhovanú skrutku (11) z držiaka matrice (7). Vyberte matricu (9).

V prípade potreby vyčistite držiak matrice (7). Do držiaka matrice nasaďte novú, dobre naolejovanú matricu (9). Dávajte pritom pozor na vyrovnanie sploštenej strany.

Opäť zaskrutkujte ryhovanú skrutku (11) s nasadeným gumovým krúžkom (10). Utiahnite skrutku proti odporu gumového krúžku (3−4 Nm) pomocou kľúča s vnútorným šesťhranom.

## Výmena razníka

Povoľte skrutku (4) držiaka matrice a vytiahnite držiak matrice (7) úplne z krytu.

Odsuňte razník (8) z upnutia nabok a vytiahnite ho dolu.

Do drážky upnutia nasaďte nový, dobre naolejovaný razník (8) a vycentrujte ho.

Opatrne zasuňte držiak matrice (7) cez razník naspäť do krytu. Otočte držiak matrice podľa želaného smeru rezu do jednej z troch možných polôh. Skrutku (4) držiaka matrice dobre utiahnite.