# Hooldus ja puhastus

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

- Seadme laitmatu ja ohutu töö tagamiseks hoidke seade ja selle ventilatsiooniavad puhtad.

Puhastage ja õlitage templit (8) ja matriitsi (9) iga 3 töötunni järel.

Kulumise korral vahetage tempel ja matriits õigeaegselt, sest ainult teravad tööriistad tagavad hea lõikejõudluse ja säästavad elektrilist tööriista.

Templit (8) ja matriitsi (9) ei tohi järellihvida.

## Matriitsi vaheta‌mine

Keerake rihvelpeakruvi (11) matriitsi hoidikust (7) välja. Eemaldage matriits (9).

Puhastage vajaduse korral matriitsi hoidik (7). Asetage uus, hästi õlitatud matriits (9) matriitsi hoidikusse. Seejuures jälgige lameda külje suunda.

Keerake rihvelpeakruvi (11) koos pealeasetatud kummirõngaga (10) uuesti oma kohale. Pingutage kruvi sisekuuskantvõtmega kummirõnga takistust ületades (3−4 Nm).

## Templi vahetamine

Päästke lahti matriitsi hoidiku kruvi (4) ja tõmmake matriitsi hoidik (7) täielikult korpusest välja.

Lükake tempel (8) külgsuunas kinnituskohast välja ja võtke allapoole ära.

Asetage uus, hästi õlitatud tempel (8) kinnituskoha soonde ja joondage tsentreeritult.

Lükake matriitsi hoidik (7) ettevaatlikult üle templi korpusesse tagasi. Keerake matriitsi hoidik vastavalt soovitud lõikesuunale ühte kolmest võimalikust asendist. Pingutage matriitsi hoidiku kruvi (4) tugevalt.