# Tööjuhised

- Võtke aku enne kõiki töid elektrilise tööriista juures (ny hooldus, tööriistavahetus jms) elektrilisest tööriistast välja. Sisse-/väljalüliti juhusliku rakendamise korral on vigastumisoht.

- Elektriline tööriist ei sobi statsionaarseks tööks. Seda ei tohi kinnitada näiteks kruustangide vahele ega tööpingi külge.

- Töötamisel kandke kaitsekindaid. Lõigatud plekil on teravad servad, mis võivad teid vigastada.

- Ettevaatust lõikamisel tekkivate laastude käitlemisel. Laastud on teravad ja võivad teid vigastada.

Viige elektriline tööriist töödeldava detailiga kontakti ainult sisselülitatult. Hoidke elektrilist tööriista alati plekipinna suhtes vertikaalselt ja ärge kallutage seda.

Lõige toimub templi allaliikumise ajal. Juhtige elektrilist tööriista ühtlaselt ja kerge ettenihkega lõikamissuunas. Liiga tugev ettenihe lühendab vahetatavate tööriistade eluiga ja võib elektrilist tööriista kahjustada.

Seade töötab vaiksemalt, kui seda lõikamisel pisut kergitada. Kui tempel peaks lõikamisel kinni kiiluma, lülitage seade välja, määrige templit ja vabastage plekk. Ärge rakendage jõudu, kuna see kahjustab templit ja matriitsi.

##

Lõigatava pleki maksimaalne paksus dmax oleneb töödeldava materjali tugevusest.

Elektrilise tööriistaga võib lõigata kuni järgmise paksusega plekki:

Materjal | max tugevus (N/mm2) | dmax (mm)
--- | --- | ---
Teras | 400 | 1,6
600 | 1,0
800 | 0,7
Alumiinium | 200 | 2,0

##

Templi (8) eluea pikendamiseks peaksite kasutama hea jahutustoimega määrimisvahendit (nt lõikeõli).

Kandke määrimisvahendit pleki pealispinnale piki plaanitud lõikejoont.

##

Sirgeid lõikeid on kergem teha, kui juhtida seadet piki joonlauda.

Kontuuride lõikamisel juhtige seadet piki šablooni.

Siseväljalõigeteks on vajalik ettepuuritud ava 22 mm.

##

Nõuetekohasel kasutamisel ei saa elektrilist tööriista üle koormata. Kui seadmele rakendatakse liiga suurt koormust või kui aku temperatuur ei ole lubatud vahemikus, siis käigusagedus väheneb või elektriline tööriist seiskub. Vähendatud käigusagedusel töötav elektriline tööriist hakkab uuesti täiskäigul tööle alles siis, kui aku on ettenähtud temperatuuril. Automaatse seiskumise korral lülitage elektriline tööriist välja, laske akul jahtuda ja seejärel lülitage tööriist uuesti sisse.