# Huolto ja puhdistus

- Ota akku pois sähkötyökalusta, ennen kuin teet sähkötyökaluun liittyviä töitä (esim. huolto, käyttötarvikkeen vaihto jne.). Käynnistyskytkimen tahaton painallus aiheuttaa loukkaantumisvaaran.

- Pidä sähkötyökalu ja tuuletusaukot puhtaina luotettavan ja turvallisen työskentelyn varmistamiseksi.

Puhdista meisti (8) ja matriisi (9) 3 käyttötunnin välein.

Vaihda kuluneet meistit ja matriisit ajoissa, koska vain terävät käyttötarvikkeet takaavat tehokkaan leikkaamisen ja estävät sähkötyökalun vaurioitumisen.

Meistiä (8) ja matriisia (9) ei saa teroittaa.

## Matriisin vaihto

Irrota pyälletty ruuvi (11) matriisinpitimestä (7). Ota matriisi (9) pois.

Puhdista tarvittaessa matriisinpidin (7). Asenna uusi, huolellisesti öljytty matriisi (9) matriisinpitimeen. Huomioi tasoitetun puolen suuntaus.

Kiinnitä pyälletty ruuvi (11) ja siihen asennettu kumirengas (10). Kiristä ruuvi kuusiokoloavaimen avulla kumirengasta vasten (3−4 Nm).

## Meistin vaihto

Löysää matriisinpitimen ruuvi (4) ja vedä matriisinpidin (7) kokonaan ulos rungosta.

Työnnä meisti (8) sivulta ulos kiinnityskohdastaan ja vedä se alakautta irti.

Asenna uusi ja huolellisesti öljytty meisti (8) kiinnitysuraan ja kohdista se keskelle.

Työnnä matriisinpidin (7) varovasti meistin yli takaisin rungon sisään. Käännä matriisinpidintä valitsemaasi asentoon (kolme mahdollista asentoa) halutun leikkaussuunnan mukaan. Kiristä matriisinpitimen ruuvi (4) huolellisesti.