# Arbeidshenvisninger

- Ta alltid batteriet ut av elektroverktøyet før arbeid på elektroverktøyet (for eksempel vedlikehold, bytte av verktøy, osv.). Det er fare for personskader hvis du trykker på av/på-bryteren ved en feiltagelse.

- Elektroverktøyet er ikke egnet for stasjonær bruk. Det må for eksempel ikke spennes fast i en skrustikke eller festes på en arbeidsbenk.

- Bruk vernehansker under arbeidet. Det oppstår skarpe kanter på de skårede platene, som du kan skade deg på.

- Vær forsiktig med skjærespon. Spon har skarpe spisser som kan skade deg.

Elektroverktøyet må kun føres inn mot arbeidsstykket i innkoblet tilstand. Hold elektroverktøyet alltid loddrett mot platens overflate og kil det ikke fast.

Skjæringen utføres når stempelet beveger seg nedover. Før elektroverktøyet jevnt med lett trykk forover i skjæreretningen. Hvis du trykker det for hardt forover, reduseres levetiden til innsatsverktøyet betraktelig, og elektroverktøyet kan skades.

Elektroverktøyet arbeider roligere hvis det løftes litt opp ved skjæringen. Hvis stempelet skulle klemme fast ved skjæring, må du koble ut elektroverktøyet, smøre stempelet og slakke platen. Ikke bruk makt, ellers kan stempel og matrise skades.

##

Den maksimale platetykkelsen dmax som kan skjæres avhenger av fastheten på materialet som skal bearbeides.

Med elektroverktøyet kan det skjæres plater opp til følgende tykkelse:

Materiale | Maks. fasthet (N/mm2) | dmax (mm)
--- | --- | ---
Stål | 400 | 1,6
600 | 1,0
800 | 0,7
Aluminium | 200 | 2,0

##

For å forlenge stempelets (8) levetid bør du bruke et smøremiddel med god kjølefunksjon (f.eks. skjæreolje).

Påfør smøremiddel på oversiden av platen langs den planlagte skjærelinjen.

##

Rette snitt er enklere hvis du fører elektroverktøyet langs et linjal.

Konturer kan skjæres ved å føre elektroverktøyet langs et mal.

Til innvendig utskjæring er det nødvendig å forbore med en diameter på 22 mm.

##

Ved forskriftsmessig bruk kan ikke elektroverktøyet overbelastes. Hvis belastningen blir for stor eller batteritemperaturen ikke er i samsvar med spesifikasjonene, reduseres slagtallet, eller elektroverktøyet slås av. Ved redusert slagtall går ikke elektroverktøyet med fullt slagtall igjen før tillatt batteritemperatur er nådd. Ved automatisk utkobling slår du av elektroverktøyet, lar batteriet avkjøles og slår på elektroverktøyet igjen.