# Arbejdsvejledning

- Tag akkuen ud af el-værktøjet, før du udfører arbejde på det (f.eks. vedligeholdelse, værktøjsskift, etc.). Utilsigtet aktivering af tænd/sluk-knappen er forbundet med kvæstelsesfare.

- El-værktøjet er ikke egnet til stationær drift. Det må f.eks. ikke fastspændes i et skruestik eller fastgøres på en arbejdsbænk.

- Brug sikkerhedshandsker under arbejdet. Der opstår skarpe kanter på pladerne, som du kan risikere at skære dig på.

- Vær forsigtig ved håndtering af skærespåner. Spånerne har skarpe spidser, som kan føre til kvæstelser.

El-værktøjet skal altid være tændt, når det føres hen til emnet. Hold altid el‑værktøjet lodret i forhold til pladens overflade, og sørg for, at det ikke sætter sig fast.

Snittet gennemføres, hver gang stemplet bevæger sig nedad. Før el-værktøjet i snitretningen i et jævnt tempo og med et let skub. En for kraftig fremføring kan forkorte indsatsværktøjernes levetid væsentligt og beskadige el-værktøjet.

El‑værktøjet arbejder roligere, når det løftes en smule under skærearbejdet. Hvis stemplet kommer til at sidde i klemme under skærearbejdet, skal du slukke el-værktøjet, smøre stemplet og løsne pladen. Undgå brug af vold, da stempel og matrice ellers beskadiges.

##

Den maksimale pladetykkelse dmax, der kan skæres, afhænger af, hvor fast det materiale er, der skal skæres i.

Med el‑værktøjet kan der skæres i plader med følgende tykkelse:

Materiale | maks. fasthed (N/mm2) | dmax (mm)
--- | --- | ---
Stål | 400 | 1,6
600 | 1,0
800 | 0,7
Aluminium | 200 | 2,0

##

Stemplets levetid (8) forlænges ved at bruge et smøremiddel med god kølefunktion (f. eks. skæreolie).

Påfør et smøremiddelspor på oversiden af pladen langs med den planlagte snitlinje.

##

Ligesnit er nemmere at lave, hvis el‑værktøjet føres langs med en lineal.

Konturer kan skæres ved at føre el-værktøjet langs med en skabelon.

Til snit indefra og ud skal der forbores med en diameter på 22 mm.

##

Ved korrekt brug kan el-værktøjet ikke blive overbelastet. Hvis belastningen bliver for stor, eller det tilladte temperaturområde overskrides, reduceres slagtallet, eller el-værktøjet slukker. Når slagtallet er reduceret kører el-værktøjet først, når den tilladte batteritemperatur atter er opnået med fuldt slagtal. Ved automatisk frakobling slukker du el-værktøjet, lader akkuen køle af og tænder el-værktøjet igen.