# Vzdrževanje in čiščenje

- Pred kakršnimi koli deli na električnem orodju (npr. vzdrževanjem, menjavo nastavkov, itd.) akumulatorsko baterijo odstranite iz električnega orodja. Pri nenamernem pritisku stikala za vklop/izklop obstaja nevarnost poškodb.

- Skrbite za čistočo električnega orodja in pre‌zra‌čevalnih utorov, da lahko dobro in varno delate.

Vsake 3 delovne ure morate pestič (8) in matrico (9) očistiti in naoljiti.

V primeru obrabe pravočasno zamenjajte pestič in matrico, kajti le ostra orodja zagotavljajo dobre delovne rezultate in varujejo električno orodje.

Naknadno brušenje pestiča (8) in matrice (9) ni dovoljeno.

## Zamenjava matrice

Izvijte narebričen vijak (11) iz držala matrice (7). Snemite matrico (9).

Po potrebi očistite držalo matrice (7). V držalo matrice vstavite novo, dobro naoljeno matrico (9). Pri tem pazite, v katero smer je naravnana ploščata stran.

Ponovno privijte narebričen vijak (11) z nataknjenim gumijastim obročem (10). S šestrobim ključem zategnite vijak v nasprotni smeri upora gumijastega obroča (3−4 Nm).

## Zamenjava pestiča

Sprostite vijak (4) ter držalo matrice (7) v celoti potegnite iz ohišja.

Pestič (8) ob strani potisnite iz vpetja in ga izvlecite v smeri navzdol.

Vstavite nov, dobro naoljen pestič (8) v utor vpetja in ga sredinsko poravnajte.

Previdno potisnite držalo matrice (7) preko pestiča nazaj v ohišje. Zavrtite držalo matrice v eno od treh možnih pozicij. Dobro zategnite vijak (4) držala matrice.