# Upozornenia týkajúce sa prác

- Pred vykonávaním akýchkoľvek prác na elektrickom náradí (napr. údržba, výmena nástroja atď.) vyberte z elektrického náradia akumulátor. V prípade neúmyselného stlačenia zapínača/vypínača hrozí nebezpečenstvo poranenia.

- Elektrické náradie nie je vhodné na stacionárnu prevádzku. Nesmie sa napríklad upínať do zveráka alebo upevňovať na pracovnom stole.

- Pri práci noste ochranné rukavice. Na strihaných plechoch vznikajú ostré ostrapky, na ktorých sa môžete poraniť.

- Pozor pri manipulácii s odstrihnutými trieskami. Tieto triesky majú ostré hroty, na ktorých by ste sa mohli veľmi ľahko poraniť.

K obrobku prisúvajte elektrické náradie iba v zapnutom stave. Elektrické náradie držte vždy kolmo na povrch plechu a dávajte pozor, aby sa nespriečilo.

Rez sa uskutočňuje počas pohybu razníka smerom dole. Elektrické náradie veďte rovnomerne a s miernym posúvaním v smere rezu. Príliš veľký posuv výrazne znižuje životnosť pracovných nástrojov a môže spôsobiť aj poškodenie ručného elektrického náradia.

Elektrické náradie bude pracovať pokojnejšie, ak ho budete pri rezaní jemne nadvihovať. Ak by sa razník počas rezania zablokoval, náradie v takomto prípade vypnite, razník namastite a potom uvoľnite plech. Nepoužívajte žiadnu neprimeranú silu, pretože by ste mohli razník a matricu poškodiť.

##

Maximálna hrúbka strihaného plechu dmax závisí od tvrdosti spracovávaného materiálu.

Pomocou tohto ručného elektrického náradia môžete rezať plechy až do nasledujúcej hrúbky:

Materiál | Max. tvrdosť (N/mm2) | dmax (mm)
--- | --- | ---
Oceľ | 400 | 1,6
600 | 1,0
800 | 0,7
Hliník | 200 | 2,0

##

Aby ste predĺžili životnosť razníka (8), používajte mazivo s dobrou chladiacou schopnosťou (napr. rezný olej).

Na hornú stranu plechu naneste pozdĺž plánovanej línie rezu čiaru maziva.

##

Rovné rezy sa dajú robiť ľahšie vtedy, keď vediete elektrické náradie pozdĺž pravítka.

Kontúry možno rezať vedením elektrického náradia pozdĺž šablóny.

Pri vnútorných výrezoch je potrebné najprv urobiť otvor s priemerom 22 mm.

##

Pri používaní v súlade s určením nemôže dôjsť k preťaženiu náradia. Pri príliš intenzívnom zaťažovaní alebo nedodržaní prípustného teplotného rozsahu akumulátora sa zníži počet zdvihov alebo sa elektrické náradie vypne. V prípade zníženia počtu zdvihov bude elektrické náradie znovu pracovať s plným počtom zdvihov až po dosiahnutí prípustnej teploty akumulátora. Pri automatickom vypnutí elektrické náradie vypnite, nechajte ochladnúť akumulátor a elektrické náradie opäť zapnite.