# Apkalpošana un tīrīšana

- Pirms jebkādu darbu veikšanas pie elektroinstrumenta (piem. apkope, instrumentu maiņa utt.) izņemiet akumulatoru no elektroinstrumenta. Ja nejauši nospiež ieslēdzēju/izslēdzēju, pastāv savainojumu risks.

- Lai elektroinstruments darbotos droši un bez atteikumiem, regulāri tīriet tā korpusu un ventilācijas atveres.

Veiciet cirtņa (8) un matricas (9) tīrīšanu un eļļošanu ik pēc 3 nostrādātajām stundām.

Asu darbinstrumentu izmantošana ļauj palielināt griešanas ātrumu un pasargāt instrumentu no bojājumiem, tāpēc savlaicīgi nomainiet nodilušo cirtni un matricu.

Cirtni (8) un matricu (9) nedrīkst atkārtoti asināt.

## Matricas nomaiņa

Izskrūvējiet rievskrūvi (11) no matricas turētāja (7). Izņemiet matricu (9).

Ja nepieciešams, notīriet matricas turētāju (7). Ievietojiet matricas turētājā jaunu, labi ieeļļotu matricu (9). Sekojiet, lai matricas plakanā puse tiktu pareizi izlīdzināta.

No jauna ieskrūvējiet rievskrūvi (11) ar uz tās novietotu gumijas gredzenu (10). Stingri pieskrūvējiet skrūvi ar sešstūra stieņatslēgu, pārvarot gumijas gredzena pretestību (griežot skrūvi ar griezes momentu 3−4 Nm).

## Cirtņa nomaiņa

Atskrūvējiet matricas turētāja skrūvi (4) un pilnīgi izvelciet matricas turētāju (7) no korpusa.

No sāniem izbīdiet cirtni (8) no stiprinājuma un tad to izvelciet, pārvietojot lejup.

Ievietojiet stiprinājuma gropē jaunu, labi ieeļļotu cirtni (8) un izlīdziniet to pret stiprinājuma vidu.

Uzmanīgi iebīdiet matricas turētāju (7) pāri cirtnim atpakaļ elektroinstrumenta korpusā. Pagrieziet matricas turētāju vienā no trim iespējamajiem stāvokļiem, atkarībā no vēlamā griešanas virziena. Tad stingri pieskrūvējiet matricas turētāja skrūvi (4).