# Vedligeholdelse og ‌rengøring

- Tag akkuen ud af el-værktøjet, før du udfører arbejde på det (f.eks. vedligeholdelse, værktøjsskift, etc.). Utilsigtet aktivering af tænd/sluk-knappen er forbundet med kvæstelsesfare.

- El‑værktøj og el‑værktøjets ventilationsåbninger skal altid holdes rene for at sikre et godt og sikkert arbejde.

Rengør stempel (8) og matrice (9), og smør med olie hver 3. driftstime.

Udskift stempel og matrice i god tid, hvis de er slidte, da kun skarpt værktøj kan sikre et godt skæreresultat og skåne el-værktøjet.

Stemplet (8) og matricen (9) må ikke efterslibes.

## Udskiftning af matrice

Skru fingerskruen (11) ud af matriceholderen (7). Tag matricen (9) ud.

Rengør om nødvendigt matriceholderen (7). Sæt en ny matrice (9), som er smurt godt med olie, i matriceholderen. Kontroller, at den flade side vender rigtigt.

Skru fingerskruen (11) på igen med påsat gummiring (10). Spænd skruen mod gummiringens modstand (3−4 Nm) ved hjælp af en unbrakonøgle.

## Udskiftning af stempel

Løsn skruen (4) til matriceholderen, og træk matriceholderen (7) helt ud af huset.

Skub stemplet (8) sideværts ud af holderen, og træk det nedad og ud.

Sæt et nyt stempel (8), som er smurt godt med olie, i holderens not, og centrer det.

Skub matriceholderen (7) forsigtigt hen over stemplet og tilbage i huset. Drej matriceholderen til en af de tre mulige positioner afhængigt af den ønskede snitretning. Spænd skruen (4) til matriceholderen godt fast.