# Navodila za delo

- Pred kakršnimi koli deli na električnem orodju (npr. vzdrževanjem, menjavo nastavkov, itd.) akumulatorsko baterijo odstranite iz električnega orodja. Pri nenamernem pritisku stikala za vklop/izklop obstaja nevarnost poškodb.

- Električno orodje ni primerno za stacionarno uporabo. Npr. ne smete ga vpeti v primež ali ga pritrditi na delovno mizo.

- Med delom nosite zaščitne rokavice. Na odrezanih pločevinah lahko nastanejo ostri robovi, na katerih se lahko poškodujete.

- Previdno pri rokovanju z odrezki. Odrezki imajo ostre robove, na katerih se lahko poškodujete.

Obdelovancu se približajte samo z vklop‌lje‌nim električnim orodjem. Električno orodje vedno držite navpično na zgornjo ploskev pločevine in pazite, da se ne bo zataknilo.

Rezanje poteka med premikanjem pestiča navzdol. Električno orodje premikajte enakomer‌no in z rahlim potiskom v smeri rezanja. Pre‌močan potisk bistveno skrajša življenjsko dobo nastavkov in škoduje električnemu orodju.

Električno orodje bo delovalo mirneje, če ga boste pri rezanju rahlo dvignili. Če se pestič pri rezanju zatakne, električno orodje izklopite, na‌mastite pestič in sprostite pločevino. Ne uporabljajte sile, ker se lahko pestič in matrica poškodujeta.

##

Največja debelina pločevine, ki jo boste rezali, dmax je odvisna od trdnosti materiala, ki ga boste obdelovali.

Z električnim orodjem lahko režete pločevino do debeline:

Material | najv. trdnost (N/mm2) | dmax (mm)
--- | --- | ---
Jeklo | 400 | 1,6
600 | 1,0
800 | 0,7
Aluminij | 200 | 2,0

##

Za podaljšanje življenjske dobe pestiča (8) uporabljajte mazivo z dobro sposobnostjo hlajenja (na primer olje za rezila).

Na zgornjo ploskev pločevine vzdolž načrtovane linije rezanja nanesite sloj maziva.

##

Ravne reze boste delali laže, če boste električno orodje premikali ob ravnilu.

Konture lahko režete s pomikanjem električnega orodja vzdolž šablone.

Za notranje izreze je treba predhodno izvrtati luknjo s premerom 22 mm.

##

Električnega orodja pri uporabi v skladu z namembnostjo ni mogoče preobremeniti. Pri preveliki obremenitvi ali preseganju dovoljenega območja temperature akumulatorske baterije se število hodov zmanjša ali pa se električno orodje izključi. Pri zmanjšanem številu hodov lahko električno orodje lahko ponovno deluje s polnim številom hodov šele, ko je dosežena dovoljena temperatura akumulatorske baterije. Po samodejnem izklopu električno orodje izključite, dovolite, da se akumulatorska baterija ohladi, in nato ponovno vključite električno orodje.