# Työskentelyohjeita

- Ota akku pois sähkötyökalusta, ennen kuin teet sähkötyökaluun liittyviä töitä (esim. huolto, käyttötarvikkeen vaihto jne.). Käynnistyskytkimen tahaton painallus aiheuttaa loukkaantumisvaaran.

- Sähkötyökalu ei sovi kiinteäasenteiseen käyttöön. Sitä ei saa kiinnittää esimerkiksi ruuvipuristimeen tai työpenkkiin.

- Käytä työkäsineitä. Peltilevyjen terävät reunat aiheuttavat loukkaantumisvaaran.

- Käsittele lastuja varovasti. Tapaturmavaara lastujen terävien kärkien takia.

Ohjaa sähkötyökalu työkappaletta vasten vain moottorin käydessä. Pidä sähkötyökalua aina kohtisuorassa asennossa peltilevyn pinnalla äläkä kallista sitä.

Leikkaus tapahtuu meistin liikkuessa alaspäin. Ohjaa sähkötyökalua tasaisesti ja kevyesti työntäen leikkaussuuntaan. Liian suuri etenemisnopeus lyhentää huomattavasti käyttötarvikkeen elinikää ja voi johtaa sähkötyökalun vaurioitumiseen.

Sähkötyökalu leikkaa kevyemmin, kun kohotat sitä hieman leikkaamisen aikana. Jos meisti jumittuu leikkauksen aikana, sammuta sähkötyökalu, voitele meisti ja vapauta peltilevyn kuormitus. Älä käytä liiallista voimaa, jotta meisti ja matriisi eivät vaurioidu.

##

Leikattavan peltilevyn suurin paksuus dmax riippuu työstettävän materiaalin lujuudesta.

Sähkötyökalun avulla voit leikata metallilevyjä, joiden enimmäispaksuus on seuraavan taulukon mukainen:

Materiaali | maks. lujuus (N/mm2) | dmax (mm)
--- | --- | ---
Teräs | 400 | 1,6
600 | 1,0
800 | 0,7
Alumiini | 200 | 2,0

##

Meistin (8) käyttöiän pidentämiseksi kannattaa käyttää tehokkaasti jäähdyttävää voiteluainetta (esim. leikkausöljy).

Levitä voiteluainetta peltilevyn yläpinnalle leikkauslinjan kohdalle.

##

Suoralinjainen leikkaaminen on helpompaa ohjaamalla sähkötyökalua ohjainta pitkin.

Erilaisia muotoja voidaan leikata ohjaamalla sähkötyökalua mallinetta pitkin.

Ennen levyn sisäpuolelta aloitettavaa leikkausta työkappaleeseen täytyy porata reikä, jonka halkaisija on 22 mm.

##

Sähkötyökalu ei voi ylikuormittua, kun sitä käytetään määräysten mukaisesti. Liiallisessa kuormituksessa tai akun liian kuumassa/kylmässä lämpötilassa iskuluku laskee tai sähkötyökalu kytkeytyy pois päältä. Sähkötyökalu toimii jälleen täydellä teholla, kun normaali akun lämpötila on saavutettu. Jos työkalun toiminta on katkennut automaattisesti, kytke sähkötyökalu pois päältä, anna akun jäähtyä ja käynnistä tämän jälkeen sähkötyökalu uudelleen.