# Întreţinere şi curăţare

- Înainte de efectuarea oricăror lucrări la scula electrică (de exemplu, întreţinere, înlocuirea accesoriului, curăţare etc.), scoate acumulatorul din scula electrică. În cazul acţionării involuntare a comutatorului de pornire/oprire, există pericolul de rănire.

- Pentru a putea lucra bine şi sigur, menţineţi curate scula electrică şi fantele de aerisire ale acesteia.

Curăţă şi lubrifiază cu ulei ştanţa (8) şi matriţa (9) la fiecare 3 ore de funcţionare.

În caz de uzură, înlocuieşte din timp ştanţa şi matriţa, deoarece numai accesoriile bine ascuţite permit obţinerea unor performanţe de tăiere optime şi menajează scula electrică.

Ştanţa (8) şi matriţa (9) nu trebuie să fie reascuţite.

## Înlocuirea matriţei

Deşurubează şurubul cu cap striat (11) de pe suportul matriţei (7). Extrage matriţa (9).

Dacă este necesar, curăţă suportul matriţei (7). Introdu o matriţă nouă (9), bine lubrifiată, în suportul matriţei. Ai grijă cum aliniezi latura aplatizată a acesteia.

Înşurubează la loc şurubul cu cap striat (11) cu inelul din cauciuc (10) montat. Strânge şurubul cu ajutorul unei cheii hexagonale în sens invers rezistenţei exercitate de inelul din cauciuc (3−4 Nm).

## Înlocuirea ştanţei

Desfiletează şurubul (4) din suportul matriţei şi extrage complet suportul matriţei (7) din carcasă.

Împinge în lateral ştanţa (8) pentru a o scoate din sistemul de prindere şi extrage-o trăgând-o în jos.

Introdu o ştanţă nouă (8), bine lubrifiată, în canelura sistemului de prindere şi centreaz-o.

Împinge cu atenţie suportul matriţei (7) pe deasupra ştanţei înapoi în carcasă. Roteşte suportul matriţei, în funcţie de direcţia de tăiere dorită, într-una dintre cele trei poziţii posibile. Strânge ferm şurubul (4) suportului matriţei.