# Održavanje i čišćenje

- Prije svih radova na električnom alatu (npr. održavanje, zamjena alata, itd.) aku-bate‌riju treba izvaditi iz električnog alata. Kod nehotičnog aktiviranja prekidača za uključivanje/isključivanje postoji opasnost od ozljeda.

- Električni alat i otvore za hlađenje održavajte čistima kako bi se moglo dobro i sigurno raditi.

Očistite i podmažite žig (8) i matricu (9) svaka 3 radna sata.

Pravovremeno zamijenite istrošeni žig i matricu jer samo oštri alati daju dobar učinak rezanja i čuvaju električni alat.

Žig (8) i matrica (9) ne smiju se naknadno naoštriti.

## Zamjena matrice

Odvrnite vijak s nazubljenom glavom (11) iz držača matrice (7). Izvadite matricu (9).

Po potrebi očistite držač matrice (7). Umetnite novu, dobro podmazanu matricu (9) u držač matrice. Pritom pazite na usmjerenost spljoštene strane.

Ponovno pričvrstite vijak s nazubljenom glavom (11) sa stavljenim gumenim prstenom (10). Čvrsto stegnite vijak pomoću šesterokutnog ključa prema otporu gumenog prstena (3−4 Nm).

## Zamjena žiga

Otpustite vijak (4) držača matrice i izvadite držač matrice (7) do kraja iz kućišta.

Žig (8) pomaknite bočno iz prihvata i izvucite ga prema dolje.

Stavite novi, dobro podmazani žig (8) u utor prihvata i izravnajte ga tako da bude u sredini.

Oprezno gurnite držač matrice (7) iznad žiga u kućište. Okrenite držač matrice ovisno o željenom smjeru rezanja u jedan od tri moguća položaja. Dobro stegnite vijak (4) držača matrice.