# Priežiūra ir valymas

- Prieš pradėdami bet kokius elektrinio įrankio priežiūros darbus (pvz., techninės priežiūros, įrankio keitimo ir kt.), iš elektrinio įrankio išimkite akumuliatorių. Priešingu atveju, netyčia nuspaudus įjungimo-išjungimo jungiklį, iškyla sužalojimo pavojus.

- Kad galėtumėte gerai ir saugiai dirbti, pasirūpin‌kite, kad elektrinis įrankis ir ventiliacinės angos būtų švarūs.

Kas 3 darbo valandas išvalykite ir patepkite alyva štampą (8) ir matricą (9).

Laiku pakeiskite susidėvėjusį štampą ir matricą, nes tik aštrūs įrankiai užtikrina gerą kirpimo našumą ir tausoja elektrinį įrankį.

Štampą (8) ir matricą (9) galąsti draudžiama.

## Matricos keitimas

Varžtą briaunuota galvute (11) išsukite iš matricos laikiklio (7). Išimkite matricą (9).

Jei reikia, išvalykite matricos laikiklį (7). Į matricos laikiklį įstatykite naują, gerai alyva pateptą matricą (9). Atkreipkite dėmesį, kad tinkamai būtų nukreipta plokščioji pusė.

Vėl įsukite varžtą briaunota galvute (11) su uždėtu guminiu žiedu (10). Šešiabriaunu raktu užveržkite varžtą, spausdami jį prie guminio žiedelio (3−4 Nm).

## Štampo keitimas

Atlaisvinkite varžtą (4), o matricos laikiklį (7) visiškai ištraukite iš korpuso.

Stumkite štampą (8) šonu iš įtvaro ir išimkite jį, traukdami žemyn.

Į įtvaro griovelį įdėkite naują, gerai alyva pateptą štampą (8) ir nustatykite į vidurį.

Matricos laikiklį (7) atsargiai stumkite per štampą atgal į korpusą. Priklausomai nuo pageidaujamos pjovimo krypties, matricos laikiklį pasukite į vieną iš trijų galimų padėčių. Tada tvirtai priveržkite varžtą (4).